CELEX: 32011D0705
Language: hu
Date: 2011-10-27 00:00:00
Title: 2011/705/CFSP: A Tanács 2011/705/KKBP határozata ( 2011. október 27. ) a volt Jugoszláviával foglalkozó nemzetközi büntetőtörvényszék megbízatása hatékony végrehajtásának támogatására meghatározott intézkedések megújításáról szóló 2010/145/KKBP határozat hatályon kívül helyezéséről

28.10.2011   
            
            
               HU
            
            
               Az Európai Unió Hivatalos Lapja
            
            
               L 281/27
            
         A TANÁCS 2011/705/KKBP HATÁROZATA
   (2011. október 27.)
   a volt Jugoszláviával foglalkozó nemzetközi büntetőtörvényszék megbízatása hatékony végrehajtásának támogatására meghatározott intézkedések megújításáról szóló 2010/145/KKBP határozat hatályon kívül helyezéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:
   
               (1)
            
            
               A Tanács 2010. március 8-án elfogadta a volt Jugoszláviával foglalkozó nemzetközi büntetőtörvényszék megbízatása hatékony végrehajtásának támogatására meghatározott intézkedések megújításáról szóló 2010/145/KKBP határozatot (1). A határozat 2012. március 16-án hatályát veszti.
            
         
               (2)
            
            
               A 2010/145/KKBP határozat célja, hogy megakadályozza a tagállamok területére való belépést vagy azon történő átutazást azon személyek számára, akik tevékenységükkel szabadlábon lévő személyeket segítenek az igazságszolgáltatás további elkerülésében olyan bűncselekmények kapcsán, amelyek miatt a volt Jugoszláviával foglalkozó nemzetközi büntetőtörvényszék (ICTY) vádat emelt ellenük, vagy akik tevékenységükkel más módon akadályozhatják az ICTY megbízatásának hatékony végrehajtását.
            
         
               (3)
            
            
               Goran HADZIC-ot 2011. július 22-én az ICTY őrizete alá helyezték. Ő volt az utolsó ICTY által vád alá helyezett és még szabadlábon lévő személy.
            
         
               (4)
            
            
               A 2010/145/KKBP határozatot ezért hatályon kívül kell helyezni,
            
         ELFOGADTA EZT A HATÁROZATOT:
   1. cikk
   A 2010/145/KKBP határozat hatályát veszti.
   2. cikk
   Ez a határozat az elfogadásának napján lép hatályba.
   
      Kelt Luxembourgban, 2011. október 27-én.
      
         
            a Tanács részéről
         
         
            az elnök
         
         J. MILLER
      
   
   
      (1)  HL L 58., 2010.3.9., 8. o.